Tukholman paikallisjuna

thumb|250px|Uudenaikainen [[X60-juna.]] Tukholman paikallisjuna (ruots. Stockholms pendeltåg) on paikallisjunajärjestelmä Tukholman läänissä, Ruotsissa. Järjestelmään kuuluu 51 asemaa, joista kaksi on Tukholman läänin ulkopuolella, Bålsta Uppsalan läänissä ja Gnesta Södermanlannin läänissä. Junia liikennöi Storstockholms Lokaltrafik eli SL.

Uusin asema, Årstaberg, avattiin 9. tammikuuta 2006, Älvsjön ja Stockholms södra asemien välissä, mahdollistaen vaihdon Tvärbanan-pikaraitiotien kanssa.

Suunnitteilla on ollut uusi tunneli, Citybanan, Tukholman keskustan alla joka tulisi lieventämään nykyistä pullonkaulaa keskusaseman eteläpuolella. Tunneli tulisi menemään Stockholms södra -aseman ja Tomtebodan välillä, uusia asemia tulisi Tukholman keskustaan (City) ja Odenplanille. Nykyisiltä asemilta Karlbergistä ja Tukholman keskusasemalta (Stockholm C) tulisi paikallisjunaliikenne poistumaan tunnelin myötä. Rakennustyöt oli tarkoitus aloittaa jo 2006, mutta silloinen hallitus kyseenalaisti hankkeen mielekkyyden ja hanketta lykättiin. Lopullisesti rakentaminen aloitettiin 24. tammikuuta 2009 ja sen on arvioitu valmistuvan vuonna 2017.

Linjat ja asemat
Tukholman paikallisjunaliikenteessä on kolme linjaa, kaksi pitkää koko läänin halki suunnissa lounaasta pohjoiseeen (Södertälje-Märsta) ja etelästä luoteeseen (Nynäshamn-Bålsta), ja lyhyempi lounaassa Gnestan ja Södertäljen välillä.

Pääasialliset vaihtomahdollisuudet

 * Sundbyberg
 * Tunnelbanan sininen linja 10
 * Karlberg
 * Pohjoisten paikallisjunahaarojen 35 ja 36 linjojen välillä
 * Tukholman keskusasema
 * Kaikki tunnelbanalinjat
 * Årstaberg
 * Tvärbanan pikaraitiotie linja 22
 * Älvsjö
 * Eteläisten paikallisjunahaarojen 35 ja 36 linjojen välillä
 * Farsta strand
 * Metro vihreä linja 18
 * Södertälje hamn
 * Paikallisjunalinjojen 36 ja 37 välillä

Kaukojuniin voi vaihtaa Tukholman keskusasemalla sekä Bålstassa, Sundbybergissä, Flemingsbergissä (Stockholm syd) ja Södertälje syd:issä.

Aiheesta muualla

 * Reittikaavio kaikista SL:n raideliikenteistä (PDF-tiedostomuoto)
 * Storstockholms Lokaltrafik (ruotsiksi)

Pendeltåg (Stockholm) Stockholm commuter rail Réseau de trains de banlieue de Stockholm 스톡홀름 통근 열차 Servizio ferroviario suburbano di Stoccolma Pendeltåg w Sztokholmie Stockholms pendeltåg